ROMÂNIA SE APROBA,





            SE APROBA
PRIMĂRIA MUNICIPIULUI TIMISOARA 




P R I M A R

DIRECŢIA URBANISM 




Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U22006-004594/17.10.2006

REFERAT

privind aprobarea Planului Urbanistic de Detaliu "Sediu comercial 
al S.C. IZOCON Grup S.A. Galaţi”, Timişoara Calea Buziaşului  - CF 142514

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U22006-004594/03.08.2006 privind aprobarea Planului Urbanistic de Detaliu "Sediu comercial al S.C. IZOCON Grup S.A. Galaţi”, Timişoara Calea Buziaşului  - CF 142514.

Având în vedere prevederile Certificatului de Urbanism nr. 208/20.01.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu "Sediu comercial al S.C. Izocon Grup S.A. Galaţi”, Timişoara Calea Buziaşului  - CF 142514;
Documentaţia este iniţiată de proprietarul terenurilor S.C. IZOCON GRUP S.A. şi a fost elaborată de arhitect Mihai Anton Zegrea, proiect nr. 85/2006.

Terenul studiat în cadrul P.U.D. este situat în intravilanul municipiului Timişoara, în zona de sud-est a oraşului, în zona Calea Buziaşului, în spatele societăţii Optica. Prin P.U.G. Timişoara pentru acest amplasament este propusă funcţiunea de zonă industrială, cu interdicţie de construire până la elaborare PUD sau PUZ..

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Suprafaţa totală studiată în cadrul Planului Urbanistic de Detaliu "Sediu comercial al S.C. Izocon Grup S.A. Galaţi”, Timişoara Calea Buziaşului  - CF 142514, este de 2809 mp şi este integral proprietatea privată a firmei sc Izocon Grup sa, înscrisă în CF nr. 142514, nr. top Cc 1549/4/5/1/3/1 – curţi construcţii în suprafaţă de 1837mp şi nr. top A 1549/4/5/2/2/1 – arabil extravilan în suprafata de 972 mp, suprafaţă de teren ce se găseşte în intravilanul extins, conform Adeverinţei nr. U22006 – 4868/18.09.2006 eliberată de Banca de Date Urbane din cadrul Primăriei Timişoara.

Având în vedere că zona este neconstruită şi că în ultimii ani s-au dezvoltat mai multe investiţii, cum ar fi sediul ELBROMPLAST şi sediul SIEMENS VDO documentaţia de faţă analizează posibilitatea amplăsării unor funcţiuni cu caracter de producţie, servicii, depozitare şi comerţ, precum şi asigurarea accesului şi a echipării tehnico-edilitare a parcelei deţinute de beneficiar. Construcţia se va amplasa pe parcela cu nr. top Cc 1549/4/5/1/3/1 – curţi construcţii în suprafaţă de 1837mp. 
Astefel, se doreşte realizarea unei hale care să adăpostească spaţiile de producţie, depozitare, birouri, servicii şi comerţ. Locurile de parcare sunt asigurate în interiorul parcelei în număr de 18, cu posibilitatea de suplimentare. Spaţiile verzi sunt asigurate în proporţie de 20% din suprafaţa de teren deţinută de beneficiar.
ACCESUL la parcelă se va putea realiza în două variante, conform planşei 07 UAT din documentaţie:

Varianta 1 – este propusă din B-dul Industriilor, viitorul traseu al Inelului IV, pe o stradă de legătură care deocamdată nu are un profil transversal de 12 m în zona Societăţii Electrotimiş
Varianta 2 – este varianta studiată şi realizată pentru firma SIEMENS VDO odata cu aprobarea documentaţiei acestora, variantă care vine din Calea Buziaşului, pe la ELBROMPLAST, prin spatele societăţii Optica,  se continuă la SIEMNS şi se întregeşte odată cu această investiţie, urmând a avea în final un profil transveral de 12 m. Acest drum va face ulterior legătura între Calea Buziaşului şi viitorul Inel IV.
Într-o primă etapă, până la realizarea şi materializarea drumului din vairanta 1, accesul se va putea face doar pe varianta 2. Suprafaţa de teren necesară lărgirii drumului din varianta 2 ce afectează terenul deţinut de beneficiari a fost reglementată prin Declaraţia Notarială nr. 2950 din 17.10.2006.
Avizul SNIF cerut prin Certificatul de Urbanism nu este necesar, deoarece terenul nu este afectat de canale. 

Indicii propuşi prin prezenta documentaţie sunt:



POT maxim = 70 % - pentru funcţiunea de producţie, depozitare, servicii, comerţ


CUT maxim = 1,5 

Regim maxim de înălţime posibil în zonă – P+4E, pentru sediile de firmă


H cornişa propus = 7m


La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului. 

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu "Sediu comercial al S.C. Izocon Grup S.A. Galaţi”, Timişoara Calea Buziaşului - CF 142514 se va integra în Planul Urbanistic General al Municipiului Timişoara şi va avea o valabilitate de 10 ani.

